Metabolic eitt vinsælasta líkamsræktarkerfið í dag Síðustu misserin hefur alíslenskt æfingakerfi öðlast miklar vinsældir . Þetta kerfi heitir Metabolic og í haust verða hópar sem æfa eftir þessu kerfi á 13 stöðum á landinu . Rúna Björg Sigurðardóttir byrjaði fyrir ári að bjóða upp á æfingatíma í Metabolic í íþróttasalnum og í þrekmiðstöðinni á Jaðarsbökkum á Akranesi . Í fyrra var allt upp í 90 manns að sækja tíma þegar mest var . Í haust kom til samstarfs við Rúnu Björgu , Kristinn Guðbrandsson íþróttafræðingur , og verða þau saman með tímana í vetur . Rúna Björg segir að þegar núna á haustdögum sé á sjötta tuginn búinn að skrá sig í Metabolic og ágætlega líti út með veturinn . Rúna Björg útskrifaðist sem ÍAK einkaþjálfari frá Keili . Helgi Jónas Guðfinnsson , styrktarþjálfari , körfuboltaþjálfari og þjálfunarkennari við Íþróttaakademíu Keilis er höfundur Metabolic æfingakerfisins . Hann kenndi Rúnu þjálfun í Keili og hreifst hún mjög af þjálfunaraðferðum hans sem endurspeglast í kerfinu , en markviss árangur er slagorð Metabolic æfingakerfisins . Sjá viðtal við Rúnu Björg Sigurðardóttir um Metabolic æfingakerfið í nýjasta tölublaði Skessuhorns sem kom út á miðvikudaginn .